*[NB! Näidislepingu koostamise eesmärk on juhtida Teenuse osutaja tähelepanu vajadusele analüüsida kõiki olulisi tingimusi kliendilepingu sõlmimiseks. Näidislepingute kasutamisel tuleb arvestada asjaoluga, et selle kasutamisega seotud riskid jäävad lepingupoolte kanda. Audiitorkogu ei kanna vastutust näidislepingute kasutamisest tuleneda võivate kahjude osas.*

*NB! Nurksulgudes toodud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu. Seejärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega!]*

**KLIENDILEPING MONITOORIMINE+ TEENUSE OSUTAMISEKS**

Käesoleva kliendilepingu (edaspidi: **Leping**) on sõlminud [*kuupäev*], [*asukoht*]

**(1) [*Kliendi nimi*]**, registrikoodiga / isikukoodiga *(mittevajalik ära kustutada)* ……………….., aadressiga ……….., mida esindab juhatuse liige …………… (edaspidi: **Klient**), ja

**(2) [*Monitoorimine+ teenuse pakkuja nimi*]**, registrikoodiga / isikukoodiga …………., aadressiga ……….., mida esindab juhatuse liige……….. (edaspidi: **Monitoorimine+ teenuse pakkuja**),

edaspidi viidatud ka kui Pool või ühiselt kui Pooled, alljärgnevas:

# Lepingu eesmärk

Monitoorimine+ teenuse eesmärk on olla väline ja nõustava iseloomuga ettevõtte monitoorimissüsteemi komponent, kui Klient vajab või soovib ettevõtte välist vaadet.

Lepingu eesmärk on abistada klienti ISQM (EE) 1 (täiendatud) punkt 38 nõuete täitmisel Lepingu p-s 2 nimetatud monitoorimine+ teenust osutades. ISQM (EE) 1 (täiendatud) nõuete, sh p 38 nõuete täitmise eest vastutab Klient.

Monitoorimine+ metoodika ei näe ette hinnangu andmist Kliendi kvaliteedijuhtimise süsteemile, selle komponentidele, ega audiitortegevust reguleerivate standardite nõuete täitmisele töövõttude teostamisel. Seetõttu ei saa monitoorimine+ teenuse osutamise käigus Kliendile esitatud tähelepanekuid ja soovitusi ega ka tähelepanekute ja soovituste puudumist kasutada muudel eesmärkidel kui abi Kliendile ISQM (EE) 1 (sh p 38) nõuete täitmiseks. Hinnangu kvaliteedijuhtimise isüsteemile, selle komponentidele ja vandeaudiitori kutsetegevuse standardite nõuete täitmisele töövõttude teostamisel annab Klient.

# Lepingu objekt, jõustumine ja tähtaeg

## Lepingu objektiks on Monitoorimine+ teenuse osutamine Audiitorkogu väljatöötatud monitoorimine+ metoodika alusel. Nimetatud metoodika on avalikustatud Audiitorkogu kodulehel.

* 1. Monitoorimine+ teenus sisaldab vähemalt ühe töövõtufaili inspekteerimist.
  2. Leping jõustub selle allakirjutamisel.
  3. Teenuse osutamise tähtaeg on …………….. . Poolte kokkuleppel võib Teenuse osutamise tähtaega muuta.
  4. Oma tegevuses juhindub Monitoorimine+ teenuse pakkuja Audiitorkogu väljatöötatud monitoorimine+ metoodikast ja Lepingust.

# Kliendi kohustused

## Klient kohustub tegema koostööd monitoorimine+ teenuse pakkujaga, võimaldamaks viia teenuse osutamine läbi vastavalt monitoorimine+ metoodikale, ja tasuma osutatud teenuse eest.

# Monitoorimine+ teenuse pakkuja kohustused

## Monitoorimine+ teenuse pakkuja kohustub osutama Kliendile Monitoorimine+ teenust Audiitorkogu väljatöötatud monitoorimine+ metoodika alusel.

# Monitoorimine+ teenuse pakkuja tasu ja kulude kandmine

## Tasu monitoorimine+ teenuse eest on …. eurot ühes tunnis, millele [*lisandub / ei lisandu*] käibemaks. Prognoositav aeg teenuse osutamisel on … tundi ühe töövõtufaili kohta. Iga täiendava töövõtufaili inspekteerimise lisandumisega lisandub tasule …. eurot, millele [*lisandub / ei lisandu*] käibemaks.

## Monitoorimine+ teenuse pakkuja esitab arve …. päeva jooksul pärast Teenuse osutamist.

## Klient on kohustatud Monitoorimine+ teenuse pakkujale tasu maksma …. päeva jooksul arve Kliendile esitamisest arvates.

## Tasu hõlmab kõiki Teenuse osutamisega seotud Monitoorimine+ teenuse pakkuja kulusid, olenemata kulude tekkimise ajast. Lisaks Tasule võib Monitoorimine+ teenuse pakkuja nõuda üksnes nende dokumentaalselt tõestatud kulude hüvitamist, milles Pooled on eelnevalt kokku leppinud.

## Kui Monitoorimine+ teenuse pakkuja ütleb Lepingu erakorraliselt üles enne Teenuse osutamise lõpuleviimist tulenevalt Kliendi poolt kohustuste mittetäitmisest, on Monitoorimine+ teenuse pakkuja õigustatud nõudma Tasu ülesütlemise hetkeks osutatud Teenuste eest.

# Vastutus

## Monitoorimine+ teenuse pakkuja vastutab tema tegevusest või tegevusetusest tuleneva Kliendile süüliselt tahtluse või raske hooletuse tõttu tekitatud otsese varalise kahju eest. P-s 7 nimetatud konfidentsiaalsuskohustuse rikkumisel vastutab Monitoorimine+ teenuse pakkuja ka hooletuse tõttu tekitatud otsese varalise kahju eest.

## Monitoorimine+ teenuse pakkuja ei vastuta, kui ta ei ole kahju tekkimises süüdi, muuhulgas kui kahju tuleneb Kliendi poolt Teenuse osutamise ajal kirjalikult või suuliselt esitatud eksitavast informatsioonist või informatsiooni esitamata jätmisest.

# Konfidentsiaalsus

## Monitoorimine+ teenuse pakkuja kohustub kasutama Lepingu raames teatavaks saanud informatsiooni ja dokumente vaid Teenuse osutamiseks ja hoidma saladuses talle Teenuse osutamise käigus teatavaks saanud Kliendi infot ja dokumente. Saladuse hoidmise kohustus ei ole ajaliselt piiratud ja kehtib ka pärast Teenuse osutamist.

## Konfidentsiaalse info ja dokumentide avaldamine kolmandatele isikutele on võimalik vaid Kliendi nõusolekul või tulenevalt seaduse nõuetest.

# Vaidluste lahendamine

## Lepingust tulenevad või sellega seotud vaidlused püüavad Pooled lahendada läbirääkimiste teel. Kui vaidlust ei õnnestu lahendada Poolte läbirääkimiste teel, on Pooltel õigus pöörduda vaidluse lahendamiseks maakohtusse vastavalt Eesti Vabariigis kehtivatele õigusaktidele.

# Lõppsätted

## Leping on koostatud ja alla kirjutatud eesti keeles.

## Lepingu tingimusi võib muuta ning Lepingut täiendada üksnes Poolte kirjaliku kokkuleppe alusel.

**Klient: Monitoorimine+ teenuse pakkuja:**

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_